Source: http://rizikaockovania.sk/leg/navrh_prerusenie_2013_uvz.html
Timestamp: 2018-10-19 11:32:51+00:00

Document:
Vážený správny orgán,
predmetom tunajšieho konania je posúdenie, či som spáchal/a priestupok za nesplnenie si povinnosti podľa § 56 ods. 1 písm. k) v spojení s § 51 ods. 1 písm. d) zákona č. 355/2007 Z. z. a podľa § 6 vyhlášky č. 585/2008 Z. z.
Poukazujem správnemu orgánu na skutočnosť, že na Ústavnom súde SR je pod sp. zn. Rvp 16530/2013 vedené konanie podľa článku 125 Ústavy SR o súlad ustanovení § 51 ods. 1 písm. d), § 62 písm. a) zákona č. 355/2007 Z. z. a ustanovenia § 6 vyhlášky č. 585/2008 Z. z. s ústavou.
Som toho názoru, že od konečného rozhodnutia Ústavného súdu v konaní vedenom pod sp. zn. Rvp 16530/2013 priamo závisí konečné rozhodnutie v tomto konaní. Súlad dotknutých ustanovení s ústavou je kľúčová právna otázka (vzhľadom na to, že mi na základe nich mi má byť uložená sankcia), pretože ak Ústavný súd vysloví nesúlad týchto ustanovení s ústavou, tak tunajšie konanie bude bez ďalšieho zastavené.
Z toho dôvodu navrhujem, aby správny orgán prerušil tunajšie konanie podľa § 29 ods. 1 Správneho poriadku až do právoplatného rozhodnutia Ústavného súdu SR v konaní sp. zn. 16530/2013.

References: § 56
 § 51
 § 6
 § 51
 § 62
 § 6
 súd 
 § 29